Държавен вестник, бр. 2, 2018 г., стр. 21

БРОЙ  2	
Д Ъ Р Ж А В Е Н  В Е С Т Н И К 	
СТР.  21  
сега модел на управление на отнетото имуще­
ство. Управлението на отнетото имущество е 
в правомощията на междуведомствен съвет, 
който като колегиален орган трудно би бил 
в състояние да постигне бързина и оператив­
ност в дейността си. Съществен пропуск е 
липсата на уредба как се управлява отнето 
имущество в някои специфични хипотези, 
например при търговско предприятие, чиято 
стойност може да бъде съществено намалена 
при лошо управление, както и при отнемане 
на ценни книжа. Необходимо е да се отбе­
лежи, че правилото най-малко 30 на сто от 
стойността на отнетото имущество да се 
използва за социални цели съществуваше от 
2016 г. и в досегашната уредба, преди да бъде 
отменено с последните промени в Закона за 
публичните финанси (ДВ, бр. 91 от 2017 г.). 
Сега в чл. 168, ал. 5 е включено аналогично 
правило, което показва неустойчивия зако­
нодателен подход към тази материя.
Противодействието на корупцията не може 
да се ограничи само до дейности по деклари­
ране на имущество и интереси, проверка на 
имущественото състояние, установяване на 
конфликт на интереси и отнемане на имуще­
ство. Тези мерки са важни и са се прилагали 
досега, но не са достатъчни. Още повече че 
преобладаващата част от новата уредба на 
тези институти възпроизвежда съществуващи­
те правила, а § 7, ал. 4 и 5 дава възможност 
в новата Комисия да бъдат включени лица, 
които са били в съставите на Комисията 
за отнемане на незаконно придобито иму­
щество и на Комисията за предотвратяване 
и установяване на конфликт на интереси. 
Очакванията на българското общество са 
за бързи и ефективни резултати в борбата с 
корупцията. Най-силното доказателство за 
успеха на усилията в борбата с корупцията ще 
се изразява в това престъпленията да бъдат 
разкривани своевременно и по отношение на 
извършителите да се осъществява ефективно 
наказателно преследване.
Уважаеми народни представители,
Като се ръководя от гореизложените моти­
ви за съществено несъответствие с поставената 
от закона цел – ефективно противодействие 
на корупцията, с основни начала на Конститу­
цията и на международни договори, по които 
Република България е страна, на основание 
чл. 101, ал. 1 от Конституцията на Република 
България връщам за ново обсъждане в На­
родното събрание Закона за противодействие 
на корупцията и за отнемане на незаконно 
придобитото имущество, приет от 44-то На­
родно събрание на 20 декември 2017 г., като 
го оспорвам по принцип и в неговата цялост.
Президент на Републиката: 
Румен Радев
3
МИНИСТЕРСКИ СЪВЕТ
ПОСТАНОВЛЕНИЕ № 333
ОТ 28 ДЕКЕМВРИ 2017 Г.
за изменение и допълнение на Правилника за 
структурата, дейността и организацията на 
работа на Агенция „Пътна инфраструктура“, 
приет с Постановление № 295 на Министер­
ския съвет от 2009 г. (обн., ДВ, бр. 100 от 
2009 г.; изм. и доп., бр. 102 от 2010 г., бр. 52, 
83 и 97 от 2011 г., бр. 14, 22, 60 и 81 от 2012 г., 
бр. 93 от 2013 г., бр. 60 и 102 от 2014 г., бр. 57 
от 2015 г. и бр. 88 от 2016 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 11, ал. 2 т. 2 се изменя така:
„2. утвърждава длъжностното разписание 
по предложение на управителния съвет и 
сключва, изменя и прекратява трудовите 
договори с лицата, работещи в централната 
администрация, и с ръководителите в специ­
ализираната администрация;“.
§ 2. В глава трета раздел I се изменя така:
„Раздел I
Главен секретар
„Чл. 14. (1) Административното ръковод­
ство на агенцията се осъществява от главен 
секретар в съответствие с решенията на упра­
вителния съвет. Главният секретар е на пряко 
подчинение на председателя на управителния 
съвет на агенцията.
(2) Главният секретар:
1. координира и контролира дейността на 
администрацията на агенцията в изпълнение 
на решенията на управителния съвет и в съ­
ответствие с нормативните актове;
2. осигурява организационната връзка 
между управителния съвет, дирекциите в цен­
тралната администрация и специализираните 
звена, както и осигурява взаимодействие на 
администрацията на агенцията с други ин­
ституции и организации;
3. изпълнява дейности, които са свързани 
с административно-организационното подпо­
магане на управителния съвет на агенцията, 
в т. ч. организира подготовката за вземане на 
решения от управителния съвет, следи и док­
ладва на управителния съвет за изпълнението 
на взетите и приведените в изпълнение негови 
решения, подпомага управителния съвет при 
формулирането и изготвянето на конкретни 
решения за изпълнението на функциите му, 
както и при взаимодействието с админи­
страцията на агенцията с други институции 
и организации;
4. подпомага работата и дейността на 
управителния съвет на агенцията;